DECIZIA CONSILIULUI

din 14 februarie 2012

privind încheierea Acordului dintre Uniunea Europeană și Georgia cu privire la protecția indicațiilor geografice ale produselor agricole și alimentare

(2012/164/UE)

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) litera (a) punctul (v) și cu articolul 218 alineatul (7),

având în vedere propunerea Comisiei Europene,

având în vedere aprobarea Parlamentului European,

întrucât:

ADOPTĂ PREZENTA DECIZIE:

Articolul 1

Acordul dintre Uniunea Europeană și Georgia cu privire la protecția indicațiilor geografice ale produselor agricole și alimentare (denumit în continuare „acordul”) se aprobă în numele Uniunii.

Textul acordului se atașază la prezenta decizie.

Articolul 2

Comisia, asistată de reprezentanții statelor membre, reprezintă Uniunea în cadrul comitetului mixt menționat la articolul 11 din acord.

În scopul aplicării articolului 11 alineatul (3) din acord, modificările aduse acordului prin decizii luate de comitetul mixt sunt aprobate de Comisie în numele Uniunii în conformitate cu procedura prevăzută la articolul 15 alineatul (2) din Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

Articolul 3

Președintele Consiliului desemnează persoana împuternicită sau persoanele împuternicite să facă, în numele Uniunii, notificarea prevăzută la articolul 14 alineatul (1) din acord, prin care se exprimă consimțământul Uniunii de a-și asuma obligații în temeiul acordului (3).

Articolul 4

Prezenta decizie intră în vigoare la data adoptării sale.

(1) JO L 243, 21.9.2011, p. 1.

(2) JO L 93, 31.3.2006, p. 12.

(3) Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.

ACORD

între Uniunea Europeană și Georgia cu privire la protecția indicațiilor geografice ale produselor agricole și alimentare

GEORGIA,

pe de o parte,

și

UNIUNEA EUROPEANĂ,

pe de altă parte,

denumite în continuare „părți contractante”,

REAFIRMÂNDU-ȘI angajamentul față de obiectivele Acordului de parteneriat și cooperare dintre UE și Georgia în sectorul agricol și alimentar și în favoarea armonizării legislațiilor în materie de proprietate intelectuală,

ȚINÂND SEAMA de faptul că părțile contractante convin să promoveze reciproc o dezvoltare armonioasă a indicațiilor geografice definite la articolul 22 alineatul (1) din Acordul privind aspectele comerciale ale drepturilor de proprietate intelectuală (Acordul TRIPS) și să încurajeze comerțul cu produse agricole și alimentare originare de pe teritoriile părților contractante,

AU CONVENIT CU PRIVIRE LA URMĂTOARELE DISPOZIȚII:

Articolul 1

Domeniu de aplicare

(1) Prezentul acord se aplică recunoașterii și protejării indicațiilor geografice originare de pe teritoriile părților contractante.

(2) Pentru ca o indicație geografică a unei părți contractante să fie protejată de cealaltă parte contractantă, ea trebuie să aibă ca obiect produse care intră în domeniul de aplicare a legislației respectivei părți contractante menționate la articolul 2.

Articolul 2

Indicații geografice recunoscute

(1) După examinarea legii georgiene privind denumirile de origine și indicațiile geografice ale mărfurilor adoptată la 22 august 1999, Uniunea Europeană conchide că această lege corespunde elementelor prevăzute în anexa I la prezentul acord.

(2) După examinarea Regulamentului (CE) nr. 1601/91 al Consiliului din 10 iunie 1991 de stabilire a normelor generale privind definirea, descrierea și prezentarea vinurilor aromatizate, a băuturilor aromatizate pe bază de vin și a cocteilurilor aromatizate din produse vitivinicole (1), a Regulamentului (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2) și a normelor de punere în aplicare a acestuia, în ceea ce privește înregistrarea, controlul și protecția indicațiilor geografice ale produselor agricole și alimentare în Uniunea Europeană, a părții II, titlul II, capitolul I, secțiunea Ia din Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (3) și a Regulamentului (CE) nr. 110/2008 al Parlamentului European și al Consiliului din 15 ianuarie 2008 privind definirea, desemnarea, prezentarea, etichetarea și protecția indicațiilor geografice ale băuturilor spirtoase (4), Georgia conchide că aceste legi, norme și proceduri corespund elementelor prevăzute în anexa I la prezentul regulament.

(3) Georgia, după ce a desfășurat o procedură de opoziție în conformitate cu criteriile stabilite în anexa II și după ce a examinat o sinteză a caietelor de sarcini ale produselor agricole și alimentare corespunzătoare indicațiilor geografice ale Uniunii Europene enumerate în anexa III, care au fost înregistrate de Uniunea Europeană în temeiul legislației menționate la alineatul (2), și indicațiilor geografice ale vinurilor, ale băuturilor spirtoase și ale vinurilor aromatizate prevăzute în anexa IV, se angajează să protejeze aceste indicații geografice conform nivelului de protecție prevăzut de prezentul acord.

(4) Uniunea Europeană, după ce a desfășurat o procedură de opoziție în conformitate cu criteriile stabilite în anexa II și după ce a examinat o sinteză a caietelor de sarcini ale produselor agricole și alimentare corespunzătoare indicațiilor geografice ale Georgiei enumerate în anexa III și înregistrate de Georgia în temeiul legislației menționate la alineatul (1) și indicațiilor geografice ale vinurilor, ale băuturilor spirtoase și ale vinurilor aromatizate prevăzute în anexa IV, se angajează să protejeze aceste indicații geografice conform nivelului de protecție prevăzut de prezentul acord.

Articolul 3

Adăugarea unor noi indicații geografice

(1) Părțile contractante convin asupra posibilității de a adăuga în anexele III și IV noi indicații geografice pentru a fi protejate, în conformitate cu procedura stabilită la articolul 11 alineatul (3), după desfășurarea unei proceduri de opoziție și examinarea unei sinteze a caietelor de sarcini conform articolului 2 alineatele (3) și (4), în mod satisfăcător pentru ambele părți contractante.

(2) O parte contractantă nu este obligată să protejeze ca indicație geografică o denumire care este în conflict cu denumirea unui soi de plante sau a unei rase de animale și, în consecință, poate induce consumatorul în eroare cu privire la adevărata origine a produsului.

Articolul 4

Sfera de aplicare a protecției indicațiilor geografice

(1) Indicațiile geografice enumerate în anexele III și IV, precum și cele adăugate în temeiul articolului 3 sunt protejate împotriva:

(2) În cazul indicațiilor geografice total sau parțial omonime, protecția se acordă fiecărei indicații, cu condiția ca aceasta să fi fost utilizată cu bună credință și să se țină seama în mod corespunzător de utilizarea locală și tradițională și de orice risc de confuzie. Fără a aduce atingere articolului 23 din Acordul privind aspectele comerciale ale drepturilor de proprietate intelectuală (TRIPS), părțile contractante decid în comun cu privire la condițiile concrete de utilizare care permit diferențierea indicațiilor geografice omonime, luând în considerare necesitatea de a asigura tratamentul echitabil al producătorilor în cauză și de a evita inducerea în eroare a consumatorilor. O denumire omonimă care lasă consumatorilor impresia greșită că produsele sunt originare dintr-un alt teritoriu nu se înregistrează, chiar dacă denumirea este exactă în ceea ce privește teritoriul, regiunea sau localitatea din care produsul respectiv este originar.

(3) Atunci când, în cadrul negocierilor cu o țară terță, una dintre părțile contractante propune protejarea unei indicații geografice a respectivei țări terțe care este omonimă cu o indicație geografică a celeilalte părți contractante, aceasta din urmă este informată și are posibilitatea de a prezenta comentarii înainte ca denumirea să devină protejată.

(4) Nicio dispoziție din prezentul acord nu obligă o parte contractantă să protejeze o indicație geografică a celeilalte părți contractante care nu este protejată sau care încetează să mai fie protejată în țara de origine. Părțile contractante se notifică reciproc în cazul în care o indicație geografică încetează să mai fie protejată în țara de origine.

Articolul 5

Protecția transcrierilor indicațiilor geografice

(1) Indicațiile geografice protejate în temeiul prezentului acord scrise cu caractere georgiene și cu alte caractere nonlatine utilizate oficial în statele membre ale Uniunii Europene sunt protejate împreună cu transcrierea lor cu caractere latine. Această transcriere poate fi folosită și pentru etichetarea produselor în cauză.

(2) În mod similar, indicațiile geografice protejate în temeiul prezentului acord scrise cu caractere latine sunt protejate împreună cu transcrierea lor cu caractere georgiene și cu alte caractere nonlatine utilizate oficial în statele membre ale Uniunii Europene. Această transcriere poate fi folosită și pentru etichetarea produselor în cauză.

Articolul 6

Dreptul de utilizare a indicațiilor geografice

(1) O denumire protejată în temeiul prezentului acord poate fi folosită de orice operator care comercializează produse agricole, produse alimentare, vinuri, vinuri aromatizate sau băuturi spirtoase conforme caietului de sarcini corespunzător.

(2) Odată ce o indicație geografică este protejată în temeiul prezentului acord, utilizarea denumirii protejate nu mai face obiectul niciunei înregistrări a utilizatorilor și al niciunei alte taxe.

Articolul 7

Aplicarea protecției

Părțile contractante aplică protecția prevăzută la articolele 2-6 prin măsuri administrative adecvate adoptate de autoritățile lor publice. Părțile contractante aplică o astfel de protecție și la cererea unei părți interesate.

Articolul 8

Relația cu mărcile comerciale

(1) Părțile contractante refuză sau anulează, din oficiu sau la cererea oricărei părți interesate, în conformitate cu legislația oricăreia dintre părțile contractante, înregistrarea unei mărci comerciale care corespunde uneia dintre situațiile menționate la articolul 4 alineatul (1) în privința unei indicații geografice protejate pentru produse similare, cu condiția ca cererea de înregistrare a mărcii comerciale să fi fost depusă după data cererii de protecție a indicației geografice pe teritoriul respectiv.

(2) În cazul indicațiilor geografice menționate la articolul 2, data cererii de protecție este data intrării în vigoare a prezentului acord.

(3) În cazul indicațiilor geografice menționate la articolul 3, data cererii de protecție este data transmiterii unei cereri de protecție a unei indicații geografice celeilalte părți contractante.

(4) Părțile contractante nu au obligația să protejeze o indicație geografică dacă, dată fiind existența unei mărci comerciale renumite sau bine-cunoscute, protecția poate induce în eroare consumatorii cu privire la adevărata identitate a produsului.

(5) Fără a aduce atingere alineatului (4), părțile contractante protejează indicațiile geografice și în cazul în care există o marcă comercială prealabilă. Prin marcă comercială prealabilă se înțelege o marcă a cărei utilizare corespunde uneia dintre situațiile menționate la articolul 4 alineatul (1) și care a fost solicitată, înregistrată sau, dacă această posibilitate este prevăzută de legislația în cauză, consacrată prin uz pe teritoriul uneia dintre părțile contractante anterior datei prezentării cererii de protecție a indicației geografice celeilalte părți contractante în temeiul prezentului acord. O astfel de marcă comercială poate continua să fie utilizată și reînnoită fără să aducă atingere protecției acordate indicației geografice, cu condiția să nu existe motive de anulare sau de revocare a mărcii respective în legislația părților contractante cu privire la mărcile comerciale.

Articolul 9

Dispoziții generale

(1) Prezentul acord se aplică fără a aduce atingere drepturilor și obligațiilor care le revin părților contractante în temeiul acordului OMC.

(2) Importul, exportul și comercializarea oricărui produs din cele menționate la articolele 2 și 3 se desfășoară în conformitate cu actele cu putere de lege și actele administrative aplicabile pe teritoriul părții contractante importatoare.

(3) Orice aspect legat de specificațiile tehnice ale denumirilor înregistrate este tratat în cadrul comitetului instituit în temeiul articolului 11.

(4) Indicațiile geografice protejate în temeiul prezentului acord pot fi anulate numai de către partea contractantă din care este originar produsul.

(5) Caietul de sarcini al unui produs menționat în prezentul acord, inclusiv orice modificări ale acestuia, este aprobat de autoritățile părții contractante din care este originar produsul.

Articolul 10

Cooperare și transparență

(1) Părțile contractante păstrează un contact direct sau prin intermediul comitetului mixt instituit prin articolul 11 cu privire la orice aspecte legate de punerea în aplicare și funcționarea prezentului acord. În special, o parte contractantă poate solicita celeilalte părți contractante informații privind caietele de sarcini ale produselor și modificările acestora, precum și punctele de contact pentru dispozițiile în materie de control.

(2) Fiecare parte contractantă poate face publice caietele de sarcini ale produselor sau o sinteză a acestora, precum și punctele de contact pentru dispozițiile în materie de control corespunzătoare indicațiilor geografice ale celeilalte părți contractante protejate în temeiul prezentului acord.

Articolul 11

Comitetul mixt

(1) Părțile contractante convin să instituie un comitet mixt format din reprezentanți ai Uniunii Europene și ai Georgiei, având ca scop monitorizarea funcționării prezentului acord și intensificarea cooperării și a dialogului în materie de indicații geografice.

(2) Comitetul mixt decide prin consens. Comitetul își stabilește regulamentul de procedură. Se întrunește la cererea oricăreia dintre părțile contractante, alternativ în Uniunea Europeană și în Georgia, la o dată, într-un loc și într-un mod (care poate include videoconferința) stabilite de părțile contractante de comun acord, dar nu mai târziu de 90 de zile de la formularea cererii.

(3) Comitetul mixt asigură, de asemenea, funcționarea adecvată a prezentului acord și poate lua în considerare orice aspect legat de implementarea și aplicarea sa. În special, comitetul răspunde de:

Articolul 12

Domeniul teritorial de aplicare

Prezentul acord se aplică, pe de o parte, teritoriilor în care se aplică Tratatul privind Uniunea Europeană și în condițiile prevăzute de acesta și, pe de altă parte, teritoriului Georgiei.

Articolul 13

Limbi autentice

Prezentul acord se încheie în dublu exemplar în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă, suedeză și georgiană, fiecare dintre aceste texte fiind autentic în egală măsură. În cazul unor divergențe, versiunea în limba engleză este hotărâtoare.

Articolul 14

Dispoziții finale

(1) Prezentul acord intră în vigoare în prima zi a celei de-a doua luni de la data la care părțile contractante și-au notificat în scris îndeplinirea procedurilor necesare în acest scop.

(2) Fiecare dintre părțile contractante poate denunța prezentul acord prin notificarea în scris a celeilalte părți, cu un preaviz de un an.

Съставено в Брюксел на четиринадесети юли две хиляди и единадесета година.

Hecho en Bruselas, el catorce de julio de dos mil once.

V Bruselu dne čtrnáctého července dva tisíce jedenáct.

Udfærdiget i Bruxelles den fjortende juli to tusind og elleve.

Geschehen zu Brüssel am vierzehnten Juli zweitausendelf.

Kahe tuhande üheteistkümnenda aasta juulikuu neljateistkümnendal päeval Brüsselis.

Έγινε στις Βρυξέλλες, στις δέκα τέσσερις Ιουλίου δύο χιλιάδες έντεκα.

Done at Brussels on the fourteenth day of July in the year two thousand and eleven.

Fait à Bruxelles, le quatorze juillet deux mille onze.

Fatto a Bruxelles, addì quattordici luglio duemilaundici.

Briselē, divi tūkstoši vienpadsmitā gada četrpadsmitajā jūlijā.

Priimta du tūkstančiai vienuoliktų metų liepos keturioliktą dieną Briuselyje.

Kelt Brüsszelben, a kétezer-tizenegyedik év július tizennegyedik napján.

Magħmul fi Brussell, fl-erbatax-il jum ta’ Lulju tas-sena elfejn u ħdax.

Gedaan te Brussel, de veertiende juli tweeduizend elf.

Sporządzono w Brukseli dnia czternastego lipca roku dwa tysiące jedenastego.

Feito em Bruxelas, em catorze de Julho de dois mil e onze.

Întocmit la Bruxelles la paisprezece iulie două mii unsprezece.

V Bruseli dňa štrnásteho júla dvetisícjedenásť.

V Bruslju, dne štirinajstega julija leta dva tisoč enojst.

Tehty Brysselissä neljäntenätoista päivänä heinäkuuta vuonna kaksituhattayksitoista.

Som skedde i Bryssel den fjortonde juli tjugohundraelva.

შესრულებულია ქ. ბრიუსელში, ორი ათას თერთმეტი წლის თოთხმეტ ივლისს.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l’Union européenne Per l’Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen